cyanic-selkie/wikianc huggingface dataset:
Golanhøydene
Israels syn på Golanhøydene
Mange i Israel mener at Israel har en historisk rett til området siden det var en del av nordriket i Israel i gammeltestamentlig tid, det har bodd jøder der i 3 000 år. Ortodokse jøder mener at dette var en del av landet som ble gitt til Israels folk, og at det dermed ikke kan oppgis.
Den israelske hæren mener at Golanhøydene er viktig for Israels sikkerhet. Høydedraget kan lett forsvares, og vanskeliggjør syriske angrep mot Israel. Samtidig kan man lett kontrollere Jordandalen herifra, noe som er en strategisk fordel i forhold til kongeriket Jordan.
Noen mener også at siden området egentlig var en del av det britiske mandatområdet, bør det tilhøre Israel. De mener at Storbritannia ikke hadde noen rett til å gi avkall på det, da jødene var blitt lovet kontrollen over Palestina.
Syrias syn på Golanhøydene
Syrerne anser området som en del av den syriske provinsen Al Qunaytirah (القنيطرة), og anser det som en uatskillelig del av Republikken Syria. De mener at Israels okkupasjon er ulovlig ifølge internasjonale lover.
Det er et ufravikelig krav fra Syrias side at Golanhøydene skal tilbakeføres før det kan bli snakk om noen fredsavtale med Israel.
Salgsfullmakt
Salgsfullmakt er retten til å inngå rettslig bindende avtaler med en kunde om levering av produkter eller tjenester i overensstemmelse med bedriftens leveringstilbud. Et leveringstilbud undertegnet av en fullmektig undertegnes ifølge merkantil tradisjon ved å bruke tilføyelsen pr. foran foretaksnavnet.
Er ikke tilføyelsen gjort er underskriften likevel å regne som gjort i egenskap av fullmektig. Kjøps- og salgsfullmakter følger naturlig av en stilling og den tilliten en stilling krever.
Kunnskap om fullmakter hører tradisjonelt til pensum på handelsskoler. Ekspeditører og selgere fungerer i praksis som salgsfullmektig.
Leirskallen (vei i Oslo)
Leirskallen (1–15, 2–18) er en vei på Leirskallen i bydel Nordstrand i Oslo. Den går fra øst mot vest og krysser Leirskallsvingen. Den er blindvei i begge ender.
Veien har tomannsboliger i borettslaget Skullerudgrenda (OBOS).
Internet Corporation for Assigned Names and Numbers
Internet Corporation for Assigned Names and Numbers (ICANN) er en allmennyttig (eng: nonprofit) organisasjon med hovedkvarter i Marina del Rey (California) i USA, med formål å administrere global tildeling av DNS-navn, internett-adresser og protokoll-parametre.
Oppgavene utføres innenfor rammene av en kontrakt med USAs handelsdepartement, men ICANN forsøker å hente innspill fra mange forskjellige deltakere i Internett-samfunnet. Hvor mye de tar hensyn til de innspillene de får strides det mye om.
Den ble opprettet 18. september 1998, og overtok de oppgavene som til da hadde blitt utført av Jon Postel ved Information Sciences Institute – disse oppgavene refereres ofte til som IANA.
6. november 2006 ble Jon Bing innvalgt som medlem i ICANNs råd for globale toppnivådomener (GNSO Council)
I 2012 samlet en konferanse seg i Dubai i et forsøk på å innføre internasjonale retningslinjer for internett. Konferansens forhandlinger brøt sammen 13. desember 2012 etter at USA og Storbritannia nektet å godta en FN-basert styring som kunne tillate Russland og Kina å innføre mer sensur i sine egne land.
Olav Gjærevoll
Olav Gjærevoll (født 24. september 1916 i Alvdal i Hedmark, død 30. august 1994 i Trondheim) var en norsk botaniker og politiker (Ap). Han var ordfører i Trondheim, og innehadde en rekke ministerposter, og var Norges første miljøvernminister. Som botaniker går han under autorforkortelsen « GJAEREV », brukt for funn og beskrivelser.
Bakgrunn
Olav Gjærevoll var aktiv i motstandskampen under krigen og var sentral i arbeidet med den illegale avisen Vi vil oss et land. Men 1941 ble han etterlyst av statspolitiet. Han unnslapp så vidt å bli arrestert av Gestapo og måtte flykte til Sverige. Han ble gift 23. desember 1944 i Stockholm med Astri Skaar (1912–1989), datter av forretningsmann Eilif Skaar (1886–1956) og Marie Schröder (1890–1969).
Han var cand.real. fra Universitetet i Oslo fra 1947. Ved Uppsala universitet tok han fil.lic.-graden i 1955 og doktorgrad i 1956.
Yrkeskarriere
Han var ansatt som konservator ved Vitenskapsmuseet i Trondheim 1947–1979. I tillegg hadde han en professorstilling ved Norges lærerhøgskole 1958–1986. Som botaniker arbeidet han mest med planter til fjells og i arktiske strøk. Han deltok i vitenskapelige ekspedisjoner til Alaska og Grønland, og gav ut over 130 vitenskapelige avhandlinger i botanikk, spesielt innen plantesosiologi og plantegeografi.
Foruten de mer faglige publikasjonene skrev han også populærvitenskapelige bøker, og drev opplysningsarbeid om botanikk. Hans Fjellflora (skrevet sammen med Reidar Jørgensen, illustrert av Dagny Tande Lid) har fast plass i lomma hos mange fjellvandrere.
Politisk karriere
Gjærevoll var ordfører i Trondheim 1958–1963 og 1980–1981.
Han var sosialminister i Einar Gerhardsens regjering 1963–1965, med et kort avbrudd mens John Lyng var statsminister. I perioden 1965–1969 møtte Gjærevoll på Stortinget som fast representant for Sør-Trøndelag. Han satt i denne perioden i Finans- og tollkomiteen (fra 1967 Finanskomiteen), og var også vararepresentant i Den utvidede utenriks- og konstitusjonskomiteen. I Trygve Brattelis regjering var han lønns- og prisminister 1971–1972, hvoretter Gjærevoll ble utnevnt til landets (og verdens) første miljøvernminister. Han hadde denne posten i fem måneder, til regjeringen Bratteli gikk av i oktober 1972 som følge av folkeavstemningen om EF.
Kongeriket Storbritannia
Kongeriket Storbritannia var en selvstendig stat på øya Storbritannia fra 1. mai 1707 til 31. desember 1800. Den ble opprettet da kongerikene Skottland og England ble slått sammen under Acts of Union 1707. Det forente kongeriket ble styrt av et felles parlament og en regjering i Westminster i London. De to kongerikene hadde hatt samme monark siden Jakob VI av Skottland ble konge av England under navnet Jakob I i 1603.
Unionen ble etterfulgt av Det forente kongerike Storbritannia og Irland i 1801. Irland ble innlemmet gjennom Act of Union 1800 som kom som en følge av det irske opprøret i 1798.
Politisk struktur
Kongeriket Storbritannia ble styrt av én monark, slik det hadde vært siden 1603 med unntak av Samveldetiden og Protektoratet. Forskjellen var at det under det forente riket var én krone, ikke to separate som tidligere. Tronfølgen ble bestemt av den engelske Bosetningsloven, og ikke den skotske Sikkerhetsloven. Dette betydde at monarken måtte være en protestantisk etterkommer av Sofia av Hannover, noe som la grunnen for huset Hannovers tid på tronen.
Den lovgivende makt var Det britiske parlamentet, som erstattet Det engelske parlamentet og Det skotske parlamentet. Som det moderne parlamentet bestod det av tre deler: Underhuset, Overhuset og Crown-in-Parliament. Både England og Skottland hadde representanter i begge kamre. Skottland hadde mindre representasjon enn befolkningstallet skulle tilsi, men representasjon var basert på skattlegging, og Skottland hadde faktisk høyere representasjon enn skatteinntektene tilsa. Skottland sendte 16 representanter til overhuset og valgte 45 medlemmer til underhuset, mens resten av medlemmene kom fra England og Wales.
Lotetunnelen
Lotetunnelen er en 2 859 meter lang tunnel på europavei 39 i Stad kommune i Vestland. Tunnelen går mellom Nordfjordeid og Svoradalen vest for Lote. Arbeidet med tunnelen begynte i 1959, gjennomslaget kom i 1965, og tunnelen ble åpnet for trafikk i 1966. Lotetunnelen ble offisielt åpnet i 1968.
Det er krappe svinger i begge endene av tunnelen, og særlig inngangen til tunnelen på Lote-sida regnes som et farlig punkt. Dessuten er tunnelen lav (4 meter), og området ved åpningen på Lote-sida er rasfarlig. Statens vegvesen planlegger å gjøre utbedringer i tunnelen i 2008.
I likhet med mange andre tunneler i Norge er Lotetunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Giacomo Casanova
Giacomo Girolamo Casanova (født 2. april 1725 i Venezia, død 4. juni 1798 på slottet Dux i Böhmen) var en venetiansk eventyrer og forfatter. Hans selvbiografi Histoire de ma vie (Historien om mitt liv), regnes som en av de beste kilder til forståelsen av skikkene og normene i europeisk dannelseskultur i det 18 århundre.
Casanova brukte mange pseudonymer, noe som ikke var uvanlig i hans samtid, og kalte seg blant annet greve eller baron av Farussi (hans mors pikenavn), eller 'Jacques Casanova de Seingalt'. Dette siste brukte han etter at han begynte å skrive på fransk, etter sitt annet eksil fra Venezia.
Han opptrådte i mange år som kvinnebedårer og bedrager i fornemme kretser i Europa, og hans navn er etter hvert blitt ensbetydende med «forfører». Mange av hans eskapader ville ikke falt innenfor aksepterte, moderne samfunnsnormer, da han blant annet hadde omgang med følelsesmessig sårbare og mindreårige kvinner. For øvrig pleiet han omgang med kongelige, paver og kardinaler, så vel som sin samtids mest profilerte kulturpersonligheter, som Mozart, Goethe og Voltaire.
Casanova tilbrakte sine siste år som bibliotekar i Böhmen og skrev sine erindringer som utkom i 1826–1838. Ifølge en legende var ikke Casanova så mye å se på, men han behersket kunsten å tilfredsstille en kvinne.
Liv og virke
Giacomo Casanovas foreldre, Zanetta Farussi og Gaetano Casanova, var skuespillere. Hans mor lot ham studere.
Han ble deretter abbed, men gikk snart over til militæryrket.
I 1755 ble han arrestert og sendt til dogepalassets fryktede blykamre i sin hjemby Venezia.
Han besøkte både Katarina IIs og Fredrik II av Preussens hoff, og utkjempete en beryktet duell mot den polske riksfeltherren greve Franciszek Ksawery Branicki.
Wyre (Orknøyene)
Wyre (norrønt: Vígr) er en øy i den skotske øygruppen Orknøyene, beliggende sørøst for Rousay. Det er fergeforbindelse med Tingwall på Mainland, Egilsay og Rousay. Øya er på 311 hektar og 32 meter på det høyeste punktet. Den er en av de minste bebodde øyene i skjærgården. I henhold til folketellingen for 2011 har Wyre en befolkning på kun 5 innbyggere.
Historie
Wyre har to gamle monumenter vedlikeholdt av Historic Scotland, festningen Cubbie Roo's Castle og kapellet St Mary's Chapel.
Festning
Cobbie Row's er det eldste festningen fra middelalderen som er kjent for å eksistere i Skottland. Bygget, som nå er i ruiner, ble reist på midten av 1100-tallet av den norsk-orknøyske høvdingen Kolbein Ruga og steinfestningen besto opprinnelig av et lite, sentralt tårn satt i en oval innhegning, omgitt av to grøfter, en steinmur og en jordvoll. Historic Scotland etablerte stedet som et planlagt monument i 1929. Festningen nevnt både i Orknøyingenes saga og i Håkon Håkonssons saga.
Kapell
St Mary's Chapel er et kapell fra 1100-tallet som nå er i ruiner. Det antas å ha blitt bygget av Kolbein Ruga eller hans sønn, Bjarne Kolbeinsson, biskop av Orknøyene. Den nå takløse bygningen i romansk arkitektur ble opprinnelig bygget av lokal bruddstein og kalkmørtel. I løpet av slutten av 1800-tallet ble bygningen restaurert. Historic Scotland etablerte stedet, som omfatter kirken og inngjerdet gravplass, som et planlagt monument i 1929.
Poeter
I henhold til Collins Encyclopaedia of Scotland komponerte Bjarne Kolbeinsson det eneste betydelige verket av norrøn poesi som har overlevd på Orknøyene, hans Jómsvíkingadrápa («Dråpa om jomsvikingene»).
Poeten Edwin Muir (1887–1959), kjent for sin framtredende rolle i den skotske renessansen, født i Deerness på Mainland på Orknøyene, tilbrakte store deler av barndommen på Wyre. I sin selvbiografi sa han om seg selv - «I'm an Orkneyman, a good Scandinavian» («Jeg er en orknøyer, en god skandinaver»), og kommenterte at noen av hans lykkeligste barndomsår ble tilbrakt her.
Geografi og geologi
Øya er lavtliggende, og er formet som en likebeinet trekant på siden. Arealet er 3,5 km, generelt er den lavtliggende, og høyeste punkt er 31 meter over havet. Den strekker seg 1,9 km i nord-sørlig riktning, og 3,6 kilometer i øst-vestlig riktning. Den er atskilt fra Rousay av sundet Wyre Sound. Rousay er i nord, Geirsay i sør, Stronsay i øst, Mainland i sørvest og Shapinsay i sørøst. Med landsbyen Ae i Dumfries and Galloway har Wyre et av de korteste stedsnavnene for en bosetningen i Storbritannia.
Dyreliv
Wyre er også kjent for sine havert (gråsel) og steinkobbe, og for fugleliv, blant annet ender.
Sigurd Andersson
Sigurd Andersson (født 18. juli 1926, død 5. februar 2009) var en svensk langrennsløper som deltok i de olympiske vinterleker 1952 i Oslo.
Andersson vant en olympisk bronsemedalje i langrenn under vinter-OL 1952 i Oslo. Han var med på det svenske stafettlaget som kom på tredjeplass på 4 x 10 km bak Finland og Norge. De andre på laget var Nils Täpp, Enar Josefsson og Martin Lundström.
Norgesglass
Norgesglass er et fellesnavn på glasskrukker for hermetisering, sylting og annen konservering. Krukken har gjenger, glasslokk, gummipakning og en gjenget aluminiumsring som skrus til og presser lokket fast ned mot pakningen og gjør krukken lufttett. Når krukken fylles med varmt syltetøy, vil det skapes undertrykk under avkjøling slik at tettingen blir enda bedre. Innholdet kan også beskyttes mot påvirkning med å legge på et lokk av smeltet voks. Norgesglasset revolusjonerte lagring av mat i Norge.
I 1898 ble de gamle norske glassverkene reorganisert under AS Christiania Glasmagasin. På Høvik ble det bygget ny ovn til presset bruksglas, Hurdal Glassverk var allerede lagt ned som vindusglassverk i 1895 og Drammen Glassverk var kjøpt opp i 1893 for å dekke opp for nedleggelsen av Hurdal Glassverk. Ingeniør Arne Ulstrup ble ansatt som ny direktør på Høvik Glassverk.
I Aftenposten omtales sylteglasset «Norge» første gang i en reklamerubrikk i juni 1906.
Produksjonen ble i 1948 satt bort på lisensproduksjon hos flaske- og emballasjeglassverket Moss Glassverk, der norgesglass ble produsert frem til 1978. Glasset finnes i minst seks forskjellige størrelser og er produsert i om lag 75 millioner eksemplarer.
Norgesglasset ble relansert i 2014 med endret lokkfunksjon i en serie «Norge»-produkter fra Hadeland Glassverk og Porsgrunds Porselænsfabrik.
Kilner jar
Oppfinnelsen ble tatt fra det engelske Kilner jar, oppfunnet av Kilner-familien og produsert av John Kilner & Co, i Yorkshire.
Caleb Kilner oppfant Kilner jar. Sønnen John Kilner lagde selskapet John Kilner & Co glass company i 1842 og produserte mengder av glasset. Glassene ble kopiert og produsert av andre, og forretningsvirksomheten til Kilner-familien ble slått konkurs i 1937.
Kølabonner i Bærum
Kølabonner i Bærum er en oversikt over kølabonner i Bærum. Stedene er fredet.
Milebrenningen foregikk i forbindelse med jernverksdriften i Bærum. Spesielt var denne aktiviteten stor fra midten av 1600-tallet til midten av 1800-tallet.
Kølabonnene har gjerne navn etter milebrenneren, gårdsnavnet eller lokaliteten:
Persbonn, Ståvibonn og Grønnebonn, Mikkelsbonn.
The Fake Sound of Progress (album)
The Fake Sound of Progress er den tredje og siste EP-en lagd av Lostprophets. Da EP-en ble utgitt hadde bandet endret navnet fra Lozt Prophetz til Lostprophets. Flere av sangene var med på deres debutalbum thefakesoundofprogress.
HTC Legend
HTC Legend er en Android-basert mobiltelefon fra HTC. Den ble lansert ved Mobile World Congress i Barcelona 16. februar 2010, og kom i salg i mars samme år. Sprint Nextel vil lansere den under navnet HTC Hero 2. Dette er den første mobilen som lanseres i Norge med Android 2.1.
Den har kapasitiv AMOLED touchskjerm på 3,2 tommer, der man kan bruke to fingre til å zoome. Mobilen har den samme «knekken» som HTC Hero, og kan ses på som en oppfølger til denne. Menysystemet er HTCs brukergrensesnitt Sense. Kameraet er på 5 megapiksler.
KNM «Utvær»
KNM «Utvær» er en norsk undervannsbåt i Ula-klassen. Den ble sjøsatt 20. april 1990 og er en del av en flåte på seks undervannsbåter i Ula-klassen. KNM «Utvær» har hovedbase på Haakonsvern orlogsstasjon i Bergen.
Giovanni Andrea Archetti
Giovanni Andrea Archetti  (født 11. september 1731 i Brescia, død 5. november 1805 i Ascoli) var en av den katolske kirkes kardinaler. Han var tilknyttet den romerske kurie som pavelig diplomat og ble etterpå erkebiskop i Italia.
Etter at han den 10. september 1775 var blitt presteviet, ble han straks - dagen etter - utnevnt av pave Pius VI til titularerkebiskop av Chalcedon. Få dager etter, den 17. september 1775, bispeviet av kardinal Carlo Rezzonico (jr.) ham; medkonsekrerende var kurieerkebiskopene Orazio Mattei og Giuseppe Maria Contesini.
Følgende dag, den 18. september 1775, utnevnte paven ham til nuntius til Polen. Der klarte erkebiskop Archetti å forhindre ar det polske kongehus iverksatte undertrykkende tiltak mot Ridderordenen av den hellige grav i Jerusalem. I 1783 dro han på diplomatisk sendeferd til Katarina II av Russland i St. Petersburg. Der kunne han den 18. oktober 1783 konsekrere den første katolske kirken i landet.
Han ble kreert til kardinalprest den 20. september 1784 av pave Pius VI, og tilvist tittelkirken Sant'Eusebio. Samtidig ble han utnevnt til pavelig legat a letere i Bologna.
Han var deretter erkebiskop av Ascoli Piceno. Han deltok ved konklavet 1799-1800 som valgte pave Pius VII.
Episkopalgenealogi
Hans episkopalgenealogi er:
Tomáš Rosický
Tomáš Rosický (født 4. oktober 1980 i Praha) er en tsjekkisk tidligere fotballspiller.
Klubbkarrieren
Rosický startet karrieren hos Sparta Praha i 1998. Med klubben vant han tre ligamesterskap. I 2001 gikk han til Borussia Dortmund, og hjalp klubben til en Bundesligatittel i 2002, og kom til UEFA-cupfinalen (der Dortmund tapte 3-2 for Feyenoord) samme sesong. I alt spilte han nesten 150 Bundesliga-kamper for Dortmund, og 23 kamper i Mesterligaen og UEFA-cupen.
23. mai 2006, bekreftet Arsenal at de hadde sikret seg Rosickýs underskrift.
20. desember 2017 la han opp som fotballspiller.
Landslagskarrieren
Rosický debuterte på 23. februar 2000 mot Irland, bare 19 år gammel. Han spilte i EM 2000 og EM 2004, og var med på å sikre Tsjekkia en plass i sluttspillet i VM 2006. Han scoret blant annet vinnermålet i den andre kampen i playoff-oppgjøret mot.
Mandag den 12. juni 2006, i Tsjekkias første VM-kamp mot, scoret han to mål, det første på et langskudd fra nesten 30 meter.
Han ble tatt ut i s EM-tropp til EM i Frankrike 2016.
The Fame
De første to singelene fra The Fame ble begge internasjonale hits. Den første singelen, «Just Dance», toppet listene i over 10 land. Den neste singelen, «Poker Face», ble en enda større suksess, og nådde som nummer 1 i over 20 land. Andre singler på albumet er «Eh, Eh (Nothing Else I Can Say)», «LoveGame», og «Paparazzi».
Standard utgave
Denne utgaven ble utgitt i Canada, noen europeiske land, Australia og New Zealand.
11. serierunde i Tippeligaen 2009
11. serierunde i Tippeligaen 2009 startet med seks kamper søndag 24. mai, fem kamper klokken 18:00 og én kamp 20:00. Runden fortsatte mandag 25. mai klokken 19:00 med Aalesund mot Stabæk. Runden ble avsluttet torsdag 28. mai klokken 19:45 med Brann mot Molde.
Leirskallhellinga (Oslo)
Leirskallhellinga (1–5, 2–10) er en vei på Leirskallen i bydel Nordstrand i Oslo. Den går som blindvei sørover fra Nordstrandveien. Det er gangveiforbindelse videre forbi gården Vestre Leirskallen, som har gitt veien navn, og til veier som Rådyrstien og Stenbråtveien.
Navnet ble vedtatt i 1953. Veien var i sin tid gårdsvei.
Qeqertarsuaq kommune
Qasigiannguit kommune er en tidligere kommune i Vestgrønland amt.
Den ligger på vestkysten av Grønland, og omfatter øya Disko og øygruppen Imerissut. Dette var én av to kommuner på Grønland som ikke omfatter noe område på fastlandet; den andre er Aasiaat kommune.
Historie
Denne delen av Grønland har vært befolket, men også periodevis avfolket, i flere perioder de siste 6 000 årene. De tidligste folkene som befolket Grønland kalles de paleo-eskimoiske kulturene. Ved Qeqertarsuaq er det gjort funn fra de tidligste kulturene, dvs 5-6 000 år gamle boplasser fra saqqaqkulturen. Også nyere kulturer, som dorsetkulturen, er det gjort arkeologiske funn etter.
På 1600-tallet kom de første hvalfangerne til det stedet som i dag er Qeqertarsuaq. De lagde en fast plass for å ankre opp her, og på dette grunnlaget ble Godhavn etablert som koloni i 1773. Målet for denne kolonien var bl.a. å sikre danske interesser i hvalfangsten i området, samt å overvintre her for kunne starte hvalfangst så tidlig som mulig om våren. Allerede i 1738, 45 år før etableringen av kolonien, var det 200 innbyggere på øya Disko. Utbyttet herfra varierte veldig, fra kun 4 hvaler i 1777 til 247 tønner hvalspekk i 1801.
I 1849 ble hvalfangsten innstilt, og kun administrasjonen ble beholdt. Den danske staten var konkurs, og hvalbestanden var for lav. I 1862 innførte Grønland de såkalte forstanderskapene, som bl.a. skulle styre midler som var satt av til å hjelpe fattige, enker og andre vanskeligstilte. Forstanderskapet jobbet aktivt for den befolkningen som var igjen, og fikk etablert kajakkskole for guttene og syskole for jentene.
Etableringen av de nye kommunerådene på Grønland i 1926 ga nytt liv i Godhavn. Hvalfangsten skjøt fart, og det ble etablert radioforbindelse med Danmark.
Da Tyskland invaderte Danmark i 1940 ble Grønland isolert fra moderlandet. Møtet mellom landsrådene i Nordgrønland og Sydgrønland, som vedtok en selvstendig Grønlandsk utenrikspolitikk, ble avholdt i nettopp Godhavn. Men, utfallet av møtet, den såkalte Godhavndeklarasjonen, var at administrasjonen av Grønland skulle samles i Nuuk (Godthåb). Dette endte Godhavns epoke som administrasjonssentrum for Grønland.
I 2009 gikk kommunen inn i storkommunen Qaasuitsup
Kommunikasjon
Hele året kan man reise til Qeqertarsuaq med helikopter (Air Greenland). Med båt kan man kun reise hit i perioden 1. mai til 1. desember. Kommunens turistkontor, Qeqertarsuaq Tourism, bistår i bestilling av transport, turer og aktiviteter.
Liste over ordførere i Røros
Liste over ordførere i Røros kommune i Trøndelag fra 1837.
Røros kommune ble splitta opp i fire kommuner den 1. januar 1926. Med dette nådde antall kommuner i Norge sitt høydepunkt; 747. De fire nye kommunene fikk navnene Røros (bergstaden), Røros landsogn, Glåmos og Brekken. Den 1. januar 1964 ble disse fire kommunene sammenslått til Røros herredskommune.
Loudest Love
Loudest Love er en EP fra Soundgarden, utgitt i 1990.
Personlig datamaskin
En personlig datamaskin (forkortet PC, fra engelsk personal computer) er en datamaskin for personlig bruk. PC brukes mest om maskiner bygget opp rundt x86-prosessorer. PC-en er en selvstendig, frittstående datamaskin, hvor operativsystem, programvare og egne data kan lagres lokalt (i dag vanligvis på en harddisk). Den kan stå i et nettverk, men er ikke avhengig av det slik som terminaler og tynnklienter. PC-en er i utgangspunktet forholdsvis allsidig, selv om noen PC-er anskaffes til én eller få oppgaver.
Leonard Chess
Leonard Chess (født 12. mars 1917, død 16. oktober 1969) var en amerikansk plateselskapsdirektør og grunnleggeren av Chess Records. Han var viktig for utviklingen av elektrisk blues. I 1991 ble Chess posthumt valgt inn i Blues Hall of Fame.
Personlig datamaskin
Begrepet personal computer ble opprinnelig brukt om enhver datamaskin for personlig bruk. Etter introduksjon av IBM PC i 1981 ble begrepet oftest brukt om IBM-kompatible maskiner som kjørte operativsystemet MS-DOS. Senere har flere operativsystem kommet til og begrepet brukes igjen uformelt om alle typer bærbare og stasjonære datamaskiner for personlig bruk. Norsk språkråd prøvde i en periode å få betegnelsen PD inn i det norske språket, uten å lykkes, selv om PD per 2019 fortsatt står på listen over Språkrådets forkortelser.
Arbeidsstasjoner
Arbeidsstasjoner, i dag kraftige PC-er beregnet for bruk av tekniske og vitenskapelige applikasjoner i en profesjonell sammenheng, f.eks. blant ingeniører og meteorologer. Arbeidsstasjoner ble lenge bygget med prosessorer og andre komponenter som var kraftigere enn det som fantes for PC-standarden. Sun, Silicon Graphics, Apollo og HP var blant leverandørene. Nå brukes gjerne standard x86-prosessorer, men maskinene leveres vanligvis med kraftige grafikkort optimert for én eller få oppgaver, ofte med mulighet for å styre to eller flere skjermer. I tillegg brukes gjerne særlig driftssikre komponenter med høy ytelse, beregnet på intens bruk. De fleste arbeidsstasjoner er stasjonære, men de kraftigste bærbare PC-ene selges ofte som arbeidsstasjoner.
Leonard Chess
Leonard og hans bror Phil kom inn i nattklubbransjen i de svarte bydelene i South Side of Chicago i 1946. De tok over en nattklubb som het Macomba Lounge. I 1947 begynte Leonard i selskapet Aristocrat Records, Han fikk etterhvert en større rolle i selskapet og tok etterhvert, sammen med sin bror, over hele forretningen. Brødrene Chess førte selskapet bort fra svart pop og jazz og andre stilarter og satset på rendyrket blues med artister som Muddy Waters. I 1950 skiftet Chess-brødrene navn på selskapet til Chess Records. "My Foolish Heart" (Gene Ammons), "Rollin' Stone" (Muddy Waters) og "That's All Right" (Jimmy Rogers) var blant de første utgivelsene. Leonard Chess spilte selv stortromme på et opptak med Muddy Waters i 1951.
Personlig datamaskin
Stasjonære PC-er
Stasjonære PC-er dominerte lenge markedet, men er langt på vei fortrengt av bærbare. Stasjonære PC-er brukes gjerne som arbeidsstasjoner, eller som hjemme-PC-er med stor vekt på spill. De lages i vidt forskjellige størrelser og fasonger – fra små bokser som er lette å ta med seg (selv om de ikke kan brukes med batteri) og enheter integrert i skjermen – til himmelstrebende «maksitårn» for dem som trenger store utbyggingsmuligheter. Forholdsvis flate bokser var vanlig i PC-ens barndom, men har for lengst stort sett gått av bruk. Det samme gjelder forholdsvis tunge, transportable PC-er med innebygget skjerm, men uten batteridrift. Hjemmedatamaskiner tidlig på 1980-tallet var ofte innebygget i tastaturet, men denne løsningen har vært sjelden for PC-er.
Bærbare PC-er
Bærbare PC-er (engelsk «notebooks» eller «laptops») har batteridrift og innebygget skjerm som gjerne måler 13–17" (ofte 15,6") diagonalt. Disse har overtatt mye av PC-salget etter hvert som prisene på dem har nærmet seg tilsvarende for stasjonær-PC-er med samme ytelse. De brukes ofte også stasjonært, ikke sjelden med ekstern skjerm, tastatur og mus. I 2017 ble det solgt 204 mill. stasjonære (inkl. arbeidsstasjoner) og bærbare PC-er.
Leonard Chess
Bransjehistorikeren John Broven har skrevet at "Leonard Chess var selve dynamoen i Chess Records, et selskap som sammen med blant annet Atlantic og Sun, ble selve kroneksemplene på den uavhengige musikkbransjen. […] Leonard Chess satt en ny standard innenfor bransjen når det gjaldt talentutvikling, kontraktsarbeid, networking, markedsføring og PR…"
Personlig datamaskin
Ultramobile
Ultramobile omfatter på Gartners salgsstatistikker nettbrett og de minste, tynneste og letteste PC-ene. Ca. 219 mill. ultramobile ble solgt i 2017.
Leonard Chess
Filmene Cadillac Records (med Adrien Brody i hovedrollen) og Who Do You Love? fra 2008 er begge oppdiktete versjoner av oppgangen (og nedturen) til selskapet og menneskene som var Chess Records.
Personlig datamaskin
Historie
Fram til slutten av 1970-årene ble de fleste datamaskiner brukt av flere brukere av gangen. Disse ble kalt minimaskiner og stormaskiner, og brukeren fikk kontakt med dem via en tynnklient. Ofte var selve datamaskinen på størrelse med et rom, og krevde kjøleutstyr og vedlikehold. Minimaskinene var gjerne mindre, ofte som et stort kjøleskap, og de kunne gjerne stå på et vanlig kontor. Utviklingen av mikroprosessoren gjorde at man kunne gjøre datamaskiner mye mindre enn tidligere, og samtidig mye kraftigere.
Ordet PC har blitt dagligtale for enhver datamaskin som er liten nok til å ha på et skrivebord, men de het først mikrodatamaskiner. Da disse kom så lavt i pris at privatpersoner kunne ha råd til dem, så kom begrepet hjemmedatamaskin. Disse var først byggesett for entusiaster, men ble senere solgt ferdig montert. Commodore-64 var en umåtelig populær hjemmedatamaskin rundt 1983. Disse maskinene kunne gjerne kobles på et vanlig TV-apparat, og lagringsmediet var alminnelige musikkassetter.
Fra midten av 1980-årene gikk begrepene hjemmedatamaskin og mikrodatamaskin ut av alminnelig bruk, og ordet PC tok over. Begrepet kom for fullt da IBM PC ble lansert, den første datamaskinen som brukte operativsystemet MS-DOS. En periode ble andre datamaskiner som nyttet MS-DOS gruppert under navnet IBM-kompatible PC-er. Per 2019 nytter de fleste PC-er operativsystemet Microsoft Windows, en etterkommer av MS-DOS.
Personlige datamaskiner tok fra tidlig av 1980-årene over som de mest solgte datamaskinene, og fra begynnelsen av 1990-årene forsvant det skarpe skillet mellom personlige datamaskiner på den ene siden og stormaskiner og servere (tjenestemaskiner) på den andre siden. De samme komponentene ble ofte brukt i begge kategorier maskiner, men dedikerte servere fikk ofte komponenter som var valgt ut for å være spesielt pålitelige eller gjøre det lettere å kjøre flere oppgaver på samme maskin. Ren ytelse per prosessorer spilte etter hvert mindre rolle, men servere fikk ofte flere prosessorer etter at Compaq lanserte sin Systempro med støtte for to prosessorer i 1989. Alt i 2009 fantes servere med 32 prosessorer, mens Windows Server 2008 på den tiden støttet opptil 64.
IBM-kompatibel PC
En IBM-kompatibel PC er en personlig datamaskin av den vanligste typen i hjem og kontorer. Den opprinnelige IBM PC ble utviklet av IBM og lansert 12. august 1981. På den tiden fantes et rikt mangfold av mikrodatamaskiner, men de var ikke innbyrdes kompatible, og de fleste av dem ble snart utkonkurrert. IBM PC ble klonet og videreutviklet av flere produsenter. Compaq Portable fra mars 1983 var en av de første. Derfor begynte en snart å snakke om «IBM-kompatible» eller «bransjekompatible» PC-er. I dag anvendes begrepet PC for personlige datamaskiner med x86-arkitektur slik som Intel 8088 og dens etterfølgere, produsert av Intel og Advanced Micro Devices. Også NEC, Cyrix/VIA, Harris m.fl. har produsert x86-prosessorer.
PC-er har også standardiserte brikkesett, med (BIOS) (Basic Input-Output System) eller en mer moderne UEFI (Unified Extended Firmware Interface). PC-en laster programvaren fra BIOR/UEFI straks den slås på – med PC-ens oppsett, instrukser om hvor operativsystemet skal hentes fra osv. En del innstillinger kan konfigureres av brukeren.
IBM-kompatible PC-er benytter operativsystemet Microsoft Windows, men også GNU/Linux. (Apple-maskiner bruker Mac OS X). Delene i en IBM-kompatibel PC, særlig en stasjonær maskin, er i sin alminnelighet standardiserte. Dette gir mange konkurrerende produsenter og dermed kraftfulle komponenter til lave priser. De fleste IBM-kompatible modeller selges ferdigbygde fra store produsenter som Lenovo, Dell, Hewlett-Packard, Acer og Asus. Konkurransen fra mange mindre produsenter og personer som bygger sine PC-er selv med byggesett bidrar til å holde prisene nede, selv om de mindre stanardiserte, bærbare PC-ene har overtatt mesteparten av markedet. Sammen med et veldig utvalg av programvare har konkurransen gjort PC-standarden til en enorm suksess, selv om salget har gått litt ned de siste årene. I 1. kvartal 2019 ble det solgt 54,5 mill. IBM-kompatible PC-er ifølge analyseselskapet Gartner (til dette kom 4 mill. Apple-maskiner).
Paraíba (elv)
Elven Paraíba, også kjent som Rio Paraíba do Norte eller Rio Paraíba er en brasiliansk elv som går igjennom delstaten Paraíba. Det er en av de viktigste i staten grunnet sin utbredelse og økonomiske relevans.
Elven begynner i Serra do Jabitacá i kommunen Monteiro, mer enn 1000 meter over havet, og løper igjennom delstatens sentrale sørregion og dekker et område på 20,071.83 km². Elven går blant annet igjennom hovedstaden João Pessoa samt den nest største byen Campina Grande.
Cádiz
Cádiz er hovedstad i provinsen Cádiz i regionen Andalucía i Spania. Den ble anlagt ca. 1100 f.Kr. på en øy foran Cádizbukta på den spanske atlanterhavskysten og er en av verdens eldste havnebyer. Sundet ble senere fylt opp, og byen ligger i dag på en halvøy. Byen har hatt universitet siden 1979.
Historikk
Byen ble grunnlagt rundt år 1100 f.Kr. som Gadir av fønikerne. Disse drev handel med Tartessos, en bystat som skal ha ligget nær munningen av Guadalquivir, omtrent 30 km nord for Cádiz. Grunnleggelsen er nevnt av den romerske historikeren Velleius Paterculus som «80 år etter den trojanske krig». Arkeologiske funn er imidlertid bare gjort fra og med midten av det 8. århundre f.Kr..
Cádiz fungerte som base for vikingflåter etter 844, da de første toktene til Spania tok til. Omkring år 1000 stod fremdeles de fønikiske fyrtårnene som ble kalt Herkulessøylene. På toppen av det ene fyrtårnet stod en gigantisk mannsfigur med ansiktet vendt mot nordvest.
Da de store europeiske oppdagelsesreisene begynte i det 15. århundre ble Cádiz en av Spanias viktigste byer. To av Columbus' reiser startet herfra. Da innseilingen til Sevilla ble vanskelig på grunn av sandbanker i elven Guadalquivir, ble Cádiz den viktigste havnen for handel mellom Spania og koloniene.
Under Napoleonskrigene var det meste av Spania under keiserens kontroll og, beskyttet av den engelske flåten, ble Cádiz sete for den spanske nasjonalregjeringen. Den liberale grunnloven fra 1812 ble utropt her. Etter at kong Ferdinand VII hadde gjenvunnet makten, fornektet han grunnloven og gjenopprettet eneveldet. I 1820 gjorde Cádiz opprør, og under den følgende borgerkrigen ble kongen fanget og fengslet i byen. Med de europeiske regjeringenes velsignelse ble opprøret knust i 1823 av en fransk hær.
Et opprør i 1868 førte til dronning Isabella IIs fall.
Infrastruktur
Cádiz er Andalucías største havneby på atlanterhavskysten. Herfra går det blant annet en ferge til Santa Cruz de Tenerife på Kanariøyene. Det går dessuten regelmessig persontrafikk med båt til El Puerto de Santa Maria og Rota.
Jernbanestasjonen ligger direkte ved havnen og har direkte forbindelser til Sevilla og Madrid, og derfra videre til resten av jernbanenettet.
Den nærmeste internasjonale lufthavnen er Jerez lufthavn og ligger 35 km fra sentrum. Den betjenes av flybuss.
Cádiz ligger på en halvøy og er knyttet til veinettet kun via to veier: Autovía CA-33 i retning San Fernando og nasjonal vei N443 i retning Puerto Real hvor de har forbindelse til det internasjonale veinettet gjennom europavei 5.
Det sovjetiske krigsminnesmerket (Schönholzer Heide)
Det sovjetiske krigsminnesmerke i Schönholzer Heide (Sowjetisches Ehrenmal in der Schönholzer Heide) i Pankow, Berlin ble bygget i tiden mellom mai 1947 og november 1949 og har et samlet areal på 30 000 m². Den ligger på adressen Germanenstraße, 13156 Berlin.
Beliggenhet
Schönholzer Heide var på 1800-tallet et yndet utfluktssted. Under den annen verdenskrig var stedet en tvangsarbeidsleir. Etter krigen ble den nordvestlige delen av parken gjort om til det tredje store sovjetiske æresminnesmerke i Berlin, sammen med minnesmerkene i Treptower Park og Tiergarten.
Konstruksjon
En sovjetisk arkitektgruppe bestående av A. Solowjew, M. Belarnzew, W. D. Koroljew og billedhoggeren Iwan G. Perschudtschew laget utkastet til soldatkirkegården, som skulle bli hvilested for 13,200 av de 80,000 soldatene, deriblant 120 kvinner, som falt i slaget om Berlin i mars/april 1945.
Anleggets oppbygging
Adkomst til monumentet skjer fra Germanenstraße. Man kommer først til en portal av to granittsøyler med symbolske kranser, bronseskåler med to stiliserte fakler og påskriften «Til evig minne om heltene». Deretter når man frem til selve minnelunden via en allé av lindetrær der enden er flankert av to røde granittårn med kunstige fakler på begge sider og med påskriften «Avdekk ditt hode! Her ligger sovjetiske soldater, helter fra den store fedrelandskrigen 1941–1945, i evig ro.» På baksiden er det satt opp sitater av Josef Stalin på tysk og russisk.
På en mur rundt minnesmerket er det 100 bronsetavler, med navnene, tjenestegradene og fødselsårene på de soldater som var mulig å identifisere. Dette er rundt en femdel av de falne og utgjør 2,647 navn.
På begge sider av hovedaksen, som ved sin ende har en 33,5 m høy obelisk av syenitt, ligger det åtte gravkamre, der det ligger 1,182 soldater. Under æreshallen inne i obelisken er det begravet to sovjetiske oberster. En minnesten bak obelisken ærer også de sovjetiske borgere som døde i tyske konsentrasjonsleire.
En statue av den russiske Moder Jord står foran obelisken og utgjør hovedminnesmerket. Denne sørgende moren holder i sine armer den døde sønnen som er dekket av en sovjetisk seiersfane. På sokkelen, som er laget av svart porfyr, finner man 42 bronsetavler med navnene på falne offiserer.
I motsetning til minnesmerkene i Treptower Park og Tiergarten som først og fremst markerer seieren over fascismen, er monumentet i Pankow i langt større grad et sorgens monument som først og fremst vektlegger de enorme tap Sovjetunionen led i kampen mot fascismen.
Øystein Wingaard Wolf
Øystein Wingaard Wolf (født 17. april 1958 i Oslo) er en norsk forfatter og sanger som siden debuten på Aschehoug i 1981 har utgitt over 30 diktsamlinger og romaner. Med et energisk og billedrikt språk skildrer Wolf menneskets holmgang med livets store gåter. Gjennomgående temaer er individ, sjel og gud. Reisen og det ukjente spiller også viktige roller i forfatterens kaleidoskopiske univers. I norsk samtidslyrikk figurerer Wolf som en original og kraftfull outsider.
Wolf har som sanger og låtskriver gitt ut fire album på CD siden 1998. I en covertekst kaller Øyvind Pharo musikken «en gryte av musikalske inspirasjoner... parisisk kabaret, meksikansk ballade, østeuropeisk jødisk musikk, litt Evert Taube, litt Jaques Brel, calypso, frelsesarmémusikk à la Tom Waits, noir blues og klassisk songwriter-pop». Artisten Solfrid Molland har også gjort versjoner av Wolfs sanger på flere av hennes album utgitt på Kirkelig kulturverksted.
Filmskaperne Bård Kjøge Rønning og Fabian Greenberg arbeidet i over fem år med en dokumentarfilm om Wolf og fikk underveis støtte fra Viken filmsenter, Fritt Ord, Kulturrådet og Fond for lyd og bilde. Den siste bohem (48 minutter, Antipode Films 2014) var åpningsfilmen på Dokfilm i Volda i 2014 og har senere blitt vist på en rekke film- og kulturfestivaler.
Øystein Wingaard Wolf er også aktiv i kultursenteret Volapük i Oslo. Han er tidligere redaktør for litteraturmagasinet Jupiter.
Lars Christian Istad
Lars Christian Istad (født 21. juli 1934 i Ålesund) er en norsk billedkunstner, kjent for sine kystmotiv (maleri, akvareller, tresnitt), tydelige koloritt og en lang rekke (over femti) utstillinger. Han er oppvokst i Trondheim og bosatt i Molde (1963–) der han har vært lærer innen konfeksjonsteknologi ved Romsdal videregående skole, før han gikk over til heltids arbeid som kunstner (1985). Istad er selvlært innen kunsten og fikk sin første separatutstilling i Grimstad kunstforening (1980), og han har hatt innpass på en rekke kollektive fremvisninger som eksempelvis Høstutstillingen. Hans verker finnes blant annet i flere av Møre og Romsdal fylkes bygg, Fjord1s ferger, flere internasjonale skipsbygg, samt Norges Banks filialer. Istad har sittet i de fleste regionale kunstnerråd og -komiteer. Istad er far til billedkunstner Christine Istad og skulptør Peder Istad.
Loyal to the Game
Loyal to the Game er et album av rapperen 2Pac, som kom ut i 2004, åtte år etter hans død. Albumet solgte 330 000 første uke i salg. Det ble produsert av Eminem og Afeni Shakur som tilpasset albumet til den daværende situasjonen. Eminem har i ettertid fått mye refs for dette.
Albumet inneholder blant annet hitsingelen «Ghetto Gospel», som sampler Elton Johns «Indian Sunset».
Teaterpraktiker
Teaterpraktiker er en moderne betegnelse på en person som både produserer teaterforestillinger og skaper en teoretisk diskurs som underretter om det praktiske arbeid. En teaterpraktiker kan være en regissør, dramatiker, skuespiller eller – typisk – en kombinasjon av disse tradisjonelt adskilte rollene.
Trampolino Giuseppe dal Ben
Det har tidligere vært flere mindre hoppbakker ved Predazzo og ellers i dalen Val di Fiemme. På 1960-tallet ble det bygd to bakker med størrelse K20 og K35, og det fantes også en bakke i Passo Rolle med K65, samt flere andre bakker i dalen. I 1984 ble det bygd to bakker ved Predazzo med K62 og K35, og byggingen av storbakken og normalbakken (da med K120 og K90 og konstruert av slovenske Lado Gorišek) startet i 1988, foran VM i 1991. Storbakken var Italias største hoppbakke da den ble åpnet. Storbakken og normalbakken ble modernisert i 2001 til VM i 2003. Disse bakkene har flomlys, og alle de seks hoppbakkene i anlegget er utstyrt med plastmatter slik at de kan brukes også i sommersesongen.
Hoppanlegget hadde først verdenscuprenn i spesielt hopp i februar 1990 («prøve-VM»). Det har også blant annet hatt renn i Sommer Grand Prix og FIS-renn, og dessuten verdenscupen i kombinert.
Anerkjent bakkerekord i K120-bakken er 136 meter, satt av Adam Małysz (Polen) i VM (hopp) 22. februar 2003. Eric Frenzel (Tyskland) hoppet 138,5 meter i kombinert under VM 28. februar 2013. Samuel Costa (Italia) falt på et hopp på 142 meter i verdenscupen i kombinert 26. februar 2016. I K95-bakken er bakkerekorden på snø 108 meter, satt av Sarah Hendrickson (USA) i verdenscupen 15. januar 2012. Christoph Bieler (Østerrike) hoppet 109,5 meter i kombinert under VM 21. februar 2013. Mario Innauer (Østerrike) hoppet like langt på plast i FIS-cupen 18. september 2005.
Kungsör kommune
Tettsteder
Kungsör kommune har to tettsteder. I tabellen oppgis antall innbyggere per 31. desember 2010.
Vermut
Vermut er en sterkvin som er smaksatt med aromatiske urter og krydder. Oppskriftene holdes hemmelig av de enkelte produsenter. Drikken ble oppfunnet av Antonio Benedetto Carpano fra Torino i 1786. Han valgte navnet vermut fordi han var inspirert av en tysk sterkvin krydret med malurt, urten som også brukes i absint. Det tyske ordet Wermut betyr både malurt og vermut. Urtene ble opprinnelig tilsatt for å dekke over den råe alkoholsmaken i billig vin.
Den opprinnelige formen er tørr, hvit vermut, ofte markedsført som «ekstra tørr». Denne er en viktig ingrediens i cocktailen martini sammen med gin eller vodka. Rød vermut er en søtere type med en markant bitterhet, som ofte drikkes som aperitif. Søt, hvit vermut (bianco) brukes i cocktailer eller som en aperitif.
De mest kjente vermutprodusentene er:
Leirskallsvingen (Oslo)
Leirskallsvingen (1–27; ingen partallsadresser) er en vei på Leirskallen i bydel Nordstrand i Oslo. Den går sørover fra Nordstrandveien og ender som blindvei med en løkke etter å ha passert Leirskallen.
Abraham Pihl
Abraham Pihl (født 3. oktober 1756 i Gausdal, død 20. mai 1821 på Arnkvern i Furnes i Hedmark) var en norsk teolog, astronom, arkitekt og urmaker. I 1789 ble han sogneprest i Vang kirke, hvor han fjorten år senere ble prost. Han var blant de fremste norske vitenskapsmenn fra dansketiden, og er en av det norske urmakerfagets grunnleggere. Han blir omtalt som en av tidens vidsynte prester og forsvarte blant annet Hans Nielsen Hauge. Han var en av tidens kjente potetprester.
Leirskallsvingen (Oslo)
Navnet ble vedtatt i 1952.
Abraham Pihl
Han var medlem av Det Kongelige Danske Videnskabers Selskap og Det Kongelige Norske Videnskabers Selskab, og han var ridder av Dannebrogsordenen. Biskop Claus Pavels beskrev ham som «Polyhistor og Tusindkunstner»:
Leirskallsvingen (Oslo)
Veien har OBOS-blokker oppført 1949–53 i borettslaget Skullerudgrenda.
Abraham Pihl
Den tyske geologen Leopold von Buch besøkte Vang før 1810 og var svært imponert over Pihls utstyr, og Pihls vitenskapelig og tekniske innsikt. Buch omtalte Pihl som en av de merkeligste menn i Norge. Ifølge Buch var Pihls kikkerter berømte også utenfor Norge. Christen Pram uttalte: «En aldeles siælden, og synderlig fortræggelig mand.»
Paul Winsnes var kapellan hos Pihl om lag ett år og Pihl var fadder for Paul og Hanna Winsnes' datter Barbra. Den teoretisk anlagte «grundtvigianer» Paul Winsnes kom dårlig overens med den praktiske rasjonalist Pihl. Edvard Storm Munch var huslærer en tid hos Pihl før han fullførte teologistudiet.
Liv
Foreldrene var Andreas Pihl (1726-1781) og Marthe Christine Flinthoug (1732-1769). Faren hadde studert teologi og filosofi København og ble sogneprest i Gausdal. Også Joachim Pihl, Abrahams bestefar, var prest i Gausdal og dessuten prost for Gudbrandsdalen. Abraham Pihl tok teologisk eksamen i 1783, i København skal også ha studert matematikk, mekanikk og astronomi. Han giftet seg med Anna Cathrine Neumann (1764-1850) i 1784, hun var datter av jernverkseier Jakob Hansen Neumann på Hassel i Modum. Anna Cathrines yngre søster var gift med Hans Hein Nysom, prest og eidsvollsmann. Anna Cathrine var gjennom sin halvbror dessuten onkel til Jacob Neumann, biskop i Bergen. Broren Ole Pihl var prest, professor og forretningsmann.
Han var farfar til Oluf og Carl Abraham Pihl. Sønnen Jacob var også astronom. Datteren Magdalene Cathrine (1787-1843) var gift med Claus Bendeke, eidsvollsmann og embetsmann.
Han er gravlagt ved Vang kirke på Ridabu. Et portrett utført av Johannes Flintoe henger i kirken. Slektsboken for Neumann oppgir bare at bildet er malt av «Flinthoug», Pihls mor hadde pikenavnet «Flinthoug» mens Flintoes far var Abraham Flinthoug fra Hurum. Ifølge Alsvik er bildet malt av Johannes Flintoe og Alsvik tror at bildet kan ha blitt malt i 1816 da Flintoe var på Romerike. Ifølge NBL var Pihl fetter av Johannes Flintoes far Abraham Flinthoug (født 1755), de hadde samme bestefar, Abraham Flinthoug (født 1681 ).